CELEX: 32016D0078
Language: mt
Date: 2016-01-22 00:00:00
Title: Deċiżjoni ta' Implimentazzjoni tal-Kunsill (PESK) 2016/78 tat-22 ta' Jannar 2016 li timplimenta d-Deċiżjoni tal-Kunsill 2010/413/PESK dwar miżuri restrittivi kontra l-Iran

23.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 16/25
            
         DEĊIŻJONI TA' IMPLIMENTAZZJONI TAL-KUNSILL (PESK) 2016/78
   tat-22 ta' Jannar 2016
   li timplimenta d-Deċiżjoni tal-Kunsill 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran (1), u b'mod partikolari l-Artikolu 23(1) tagħha,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fis-26 ta' Lulju 2010, il-Kunsill adotta d-Deċiżjoni 2010/413/PESK dwar miżuri restrittivi kontra l-Iran.
            
         
               (2)
            
            
               Fis-17 ta' Jannar 2016, il-Kunsill tas-Sigurtà tan-Nazzjonijiet Uniti (KSNU) neħħa żewġ entitajiet mil-lista ta' persuni u ta' entitajiet soġġetti għall-miżuri imposti mill-punti (c) u (d) tal-paragrafu 6 tal-Anness B għar-Riżoluzzjoni 2231(2015) tal-KSNU.
            
         
               (3)
            
            
               Il-miżuri restrittivi kontra dawk iż-żewġ entitajiet li bħalissa huma elenkati fl-Anness I għad-Deċiżjoni 2010/413/PESK, għandhom għalhekk jiġu sospiżi.
            
         
               (4)
            
            
               Id-Deċiżjoni 2010/413/PESK għandha tiġi emendata skont dan,
            
         ADOTTA DIN ID-DEĊIŻJONI:
   Artikolu 1
   L-entitajiet mniżżlin fl-Anness I għad-Deċiżjoni 2010/413/PESK, elenkati fl-Anness għal din id-Deċiżjoni, jiżdiedu mal-elenkar fl-Anness V għad-Deċiżjoni 2010/413/PESK.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, it-22 ta' Jannar 2016.
      
         
            Għall-Kunsill
         
         
            Il-President
         
         A.G. KOENDERS
      
   
   
      (1)  ĠU L 195, 27.7.2010, p. 39.
   
      ANNESS
      
                  (1)
               
               
                  Bank Sepah u Bank Sepah International